b"\n_START_ARTICLE_\nSultinio kubelis\n_START_PARAGRAPH_\nSultinio kubelis (JAV angl. bouillon cube; D. Britanija ir Australija angl. stock cube) - kubelio pavidalo maisto pusfabrikatis, pagamintas i\xc5\xa1 dehidratuoto ir apie 15 mm kra\xc5\xa1tin\xc4\x97s kubeliu suformuoto sultinio. J\xc4\xaf darant i\xc5\xa1 sultinio pa\xc5\xa1alinamas vanduo, pridedama \xc5\xa1iek tiek kiet\xc5\xb3 riebal\xc5\xb3 (hidrogenizuoto aliejaus), druskos (da\xc5\xbenai vir\xc5\xa1 50\xc2\xa0%) ir prieskoni\xc5\xb3 (juos paprastai b\xc5\xabna natrio glutamato). Dehidratuoti sultiniai pardavin\xc4\x97jami ir suformuoti granul\xc4\x97mis._NEWLINE_Sultinys, padarytas i\xc5\xa1 kar\xc5\xa1tame vandenyje i\xc5\xa1tirpinto kubelio, b\xc5\xabna kitokio skonio negu \xc5\xa1vie\xc5\xbeias sultinys, kadangi turi daugiau druskos ir kei\xc4\x8diasi verdam\xc5\xb3 gardikli\xc5\xb3 skonis. Sultini\xc5\xb3 kubeliai yra patog\xc5\xabs ir pig\xc5\xabs. Juos da\xc5\xbenai naudoja kitiems patiekalams gardinti._NEWLINE_Sultinio kubelius 1908 m. komerci\xc5\xa1kai \xc4\x97m\xc4\x97 gaminti Maggi kompanija, o 1910 m. - Oxo. tai buvo pigesnis m\xc4\x97sos ekstrakto variantas. 1913 m. sultini\xc5\xb3 kubelius gamino bent 10 kompanij\xc5\xb3. Tokiuose kubeliuose druskos koncentracija buvo nuo 59 iki 72\xc2\xa0%._NEWLINE__NEWLINE_Teigiama, kad sultinio kubelius 1831 m. i\xc5\xa1rado Nicolas Appert, nors principas buvo \xc5\xbeinomas gerokai seniau._NEWLINE_\xc5\xbdinomi sultini\xc5\xb3 kubeli\xc5\xb3 prekiniai \xc5\xbeenklai yra Oxo, Knorr, Gallina Blanca, Maggi, Herb-Ox, Wyler's, Goya ir Kallo."